ΓΡΑΠΤΗ ΕΡΩΤΗΣΗ P-1379/00

υποβολή: Ari Vatanen (PPE-DE) προς την Επιτροπή

(27 Απριλίου 2000)

Θέμα: Συνεργασία μεταξύ των παραμεθόριων περιοχών της ΕΕ και της Ρωσίας

Στα σύνορα μεταξύ της Ευρωπαϊκής Ένωσης και της Ρωσίας σημειώνεται η μεγαλύτερη σε παγκόσμια κλίμακα διαφορά βιοτικού επιπέδου. Η διαφορά αυτή καταφαίνεται, για παράδειγμα, με μια σύγκριση μεταξύ της πατρίδας μου που βρίσκεται 20 χλμ μακριά από τα νέα σύνορα της Φινλανδίας και της γενέτειρας της μητέρας μου που βρίσκεται στη Καρελία, μια περιφέρεια που παραχωρήθηκε στη Ρωσία πριν από περίπου 60 χρόνια. Η διαφορά του βιοτικού επιπέδου προσομοιάζει με ωρολογιακή βόμβα που πλησιάζει προς την έκρηξη σε περίπτωση που η Ένωση δεν προωθήσει με έμφαση τη συνεργασία μεταξύ των παραμεθόριων περιοχών καθώς και την ισόρροπη ανάπτυξή τους. Οι παραμεθόριες περιοχές της Ένωσης που βρίσκονται στο Βορρά συγκαταλέγονται στις εξόχως απόκεντρες περιοχές των οποίων η ανάπτυξη αποτελεί ιδιαίτερηποχρέωση της Ένωσης, ήδη δυνάμει της Συνθήκης περί Ιδρύσεως της Ευρωπαϊκής Κοινότητας (άρθρο 299, παρ. 2).

Παρ' όλη τη σημασία του εν λόγω προβλήματος η εκτέλεση κοινοτικών προγραμμάτων είναι δύσκολη στις παραμεθόριες περιοχές: από τα αποτελέσματα του προγράμματος Interreg II κατά τη χρονική περίοδο 1994-1999 προκύπτει ότι ο συντονισμός μεταξύ αυτού του προγράμματος και των προγραμμάτωνπέρ τρίτων χωρών (π.χ. πρόγραμμα Tacis) είναι λίαν περίπλοκος. Από την πλευρά τους πάλι οι παραμεθόριες περιοχές εντοπίζουν το πρόβλημα στο ότι τα μέτρα στο πλαίσιο του προγράμματος Interreg προορίζονται αποκλειστικά για την εφαρμογή του εν λόγω προγράμματος και οι αποφάσεις σχετικά με τις ενέργειες λαμβάνονται σε περιφερειακό επίπεδο ενώ οι αποφάσεις σχετικά με το πρόγραμμα Tacis CBC (διασυνοριακή συνεργασία) λαμβάνονται στις Βρυξέλλες και τα μέτρα αυτά δεν συνδέονται αποκλειστικά με την εφαρμογή του εν λόγω προγράμματος.

Για την επίλυση του προβλήματος οι παραμεθόριες περιοχές δημιούργησαν στα σύνορα μεταξύ ΕΕ και Ρωσίας την Ευρωπεριφέρεια Καρελία στην οποίαπάρχει συντονισμός της συνεργασίας στο διασυνοριακό αυτό χώρο. Η Ευρωπεριφέρεια Καρελία αποτελεί πειραματικό πρόγραμμα στο πλαίσιο του οποίου η διαχειριστική επιτροπή της Ευρωπεριφέρειας λαμβάνει σε περιφερειακό επίπεδο αποφάσεις για αμφότερα τα προγράμματα, αποφάσεις οι οποίες αφορούν αποκλειστικά το πρόγραμμα. Το πείραμα με την Ευρωπεριφέρεια της Καρελίας θα μπορούσε να βελτιώσει την αποτελεσματικότητα των προγραμμάτων της ΕΕ στις περιοχές που βρίσκονται στα σύνορα μεταξύ ΕΕ και Ρωσίας.

Ο Επίτροπος κ. Barnier δήλωσε στο Ευρωπαϊκό Κοινοβούλιο στο πλαίσιο της ακρόασης των μελών της νέας Επιτροπής ότι θεωρεί το συντονισμό των προγραμμάτων Interreg και Tacis ως βασικό στόχο περιφερειακής πολιτικής της Ένωσης. Αντικατοπτρίζει αυτή η δήλωση τη στάση του συνόλου της Επιτροπής; Πώς προτίθεται η Επιτροπή να διευκολύνει τη συνεργασία στις περιοχές που βρίσκονται στα σύνορα μεταξύ ΕΕ και Ρωσίας; Ποια είναι η θέση της Επιτροπής έναντι του πειράματος με την Ευρωπεριφέρεια της Καρελίας;

Απάντηση του κ. Barnier εξ ονόματος της Επιτροπής

(6 Ιουνίου 2000)

Όπως αναφέρεται στην ανακοίνωση Στρατηγικοί στόχοι 2000-2005(1), του Μαρτίου 2000, η Επιτροπή αποδίδει ιδιαίτερη σημασία στην ενίσχυση της συνεργασίας με τη Ρωσία.

Από άποψη διαρθρωτικών ταμείων, το ενδιαφέρον αυτό αντικατοπτρίζεται στο άρθρο 20 του κανονισμού (ΕΚ) αριθ. 1260/1999 του Συμβουλίου, της 21ης Ιουνίου 1999 περί γενικών διατάξεων για τα Διαρθρωτικά Ταμεία(2), ο οποίος ορίζει ότι πρέπει να αποδοθεί η επιβαλλόμενη προσοχή στη βελτίωση του συντονισμού μεταξύ προγραμμάτων Interreg και TACIS.

Στις κατευθυντήριες γραμμές του προγράμματος Interreg ΙΙΙ η Επιτροπήπογραμμίζει ότι πρέπει να επιτευχθεί αποτελεσματικός συντονισμός και συνοχή μεταξύ βοήθειας παρεχόμενης στο πλαίσιο Interreg ΙΙΙ και TACIS, κατά κύριο λόγο με την επεξεργασία επιχειρησιακών κατευθυντηρίων γραμμών. Επιπλέον, ο κανονισμός (ΕΚ, Ευρατόμ) αριθ. 99/2000, της 29ης Δεκεμβρίου 1999 περί των διατάξεων παροχής βοήθειας στα κράτη-εταίρους στην ανατολική Ευρώπη και την κεντρική Ασία(3), σε σχέση με το TACIS, αναφέρεται ειδικά στη διασυνοριακή συνεργασία με κοινοτικές μεθοριακές περιφέρειες. Κατά συνέπεια, η Επιτροπή ήδη βελτιώνει τη βάση για περαιτέρω συνεργασία μεταξύ Interreg και TACIS, που θα μπορούσε να συμβάλει στη διευκόλυνση της συνεργασίας μεταξύ Κοινότητας και Ρωσίας.

Κατά τον τρόπο αυτό, οφιστάμενος συντονισμός σε επίπεδο έργων θα συμπληρωθεί με μεγαλύτερο βαθμό συνοχής σε επίπεδο προγραμματισμού και με τον καθορισμό στόχων και τομέων συνεργασίας. Κατά την εφαρμογή του Interreg III, η διοίκηση μικρών έργων που προωθούν διασυνοριακές ενέργειες θα μπορούσε να επαφεθεί άμεσα σε διασυνοριακές πρωτοβουλίες συνεργασίας, όπως η Euregios.

Υπό το πρίσμα των ανωτέρω, η Επιτροπή θα λάβειπόψη της παραδείγματα διασυνοριακής συνεργασίας όπως το Euregio Karelia.

(1) ΕΕ C 81 της 21.3.2000.

(2) ΕΕ L 161 της 26.6.1999.

(3) ΕΕ L 12 της 18.1.2000.